Vjatšeslav Ušenin
Ura

Ušenin syntyi Permissä, kunnes vuonna 1997 hän siirtyi yhdessä kaksoisveljensä Vladislavin kanssa Metallurg Magnitogorskiin, kun heidän isänsä Sergei Ušenin kutsuttiin valmentamaan seuran junioreihin. Veljesten varsinainen kasvattajaseura on Metallurg Magnitogorsk. He debytoivat seuran miesten kakkosjoukkueessa vain 16-vuotiaina kaudella 2008–2009 Venäjän kolmanneksi korkeimmalla sarjatasolla Pervaja Ligassa, jossa Ušeninit pelasivat neljä ottelua. Kaudeksi 2009–2010 he palasivat kotikaupunkiinsa ja siirtyivät samassa sarjassa pelaavan Oktan Permin joukkueeseen. Vjatšeslav sijoittui 121 minuutillaan koko Pervaja Ligan jäähypörssissä neljänneksi. Kaudella 2010–2011 hän oli tehoilla 15+26=41 Oktanin paras syöttäjä ja toiseksi paras pistemies Jegor Rahimullinin jälkeen.
Kaudella 2011–2012 Ušeninin veljekset debytoivat Venäjän toiseksi korkeimmalla sarjatasolla VHL-liigan Molot-Prikamje Permissä. Vjatšeslav pelasi siellä 33 runkosarjaottelua tehopistein 10+9=19. Hänet valittiin liigan joulukuun kuukauden prospektiksi. Kaudella 2012–2013 Ušenin oli tehoilla 14+24=38 joukkueen paras syöttäjä Viktor Kalatšikin kanssa ja hän sijoittui sisäisessä pistepörssissä kolmanneksi. Kaudella 2013–2014 Ušenin oli tehoilla 11+16=27 joukkueen kolmanneksi paras pistemies Kalatšikin kanssa. Pudotuspeleissä hän voitti Permin sisäisen piste-, maali- ja syöttöpörssin tehoilla 8+7=15 sekä sisäisen tehotilaston lukemalla +7. Ušenin sijoittui koko liigan maalipörssissä edellään vain Saryarka Karagandan Konstantin Makarov. Hänet valittiin kauden päätteeksi VHL:n parhaaksi hyökkääjäksi.
Ušeninit siirtyivät kaudeksi 2014–2015 vuoden mittaisilla sopimuksella KHL-seura Admiral Vladivostokiin. Veljekset tekivät KHL-debyyttinsä runkosarjan avauskierroksella 4. syyskuuta 2014 vieraissa Amur Habarovskia vastaan. Vjatšlav sai ottelussa jääaikaa 6.52 minuuttia. Hän keräsi teholukeman –1. KHL-uransa avausmaalin Ušenin teki seitsemännessä ottelussaan 25. syyskuuta 2014 vieraissa Jokereita vastaan. Kaikkiaan hänen tulokaskautensa toi 59 runkosarjaottelussa tehot 6+10=16.
Kesäkuussa 2015 Ušeninit Admiral Vladivostok kauppasi Ušeninit, puolustaja Pavel Volodinin, hyökkääjät Oleg Lin, Aleksei Byvaltsevin, Tom Wandellin ja Aleksandr Gorošanskin sekä hyökkääjä Jevgeni Gratševin ja Konstantin Sokolovin pelaajaoikeudet Amur Habarovskiin vaihdossa hyökkääjä Jevgeni Luginiin, Jevgeni Orloviin, Mihail Fisenkoon sekä vuosien 2016 ja 2017 ensimmäisen kierroksen varausvuoroihin. Kaudella 2015–2016 Vjatšeslav Ušenin oli tehoilla 7+16=23 Amurin kolmanneksi paras pistemies. Huhtikuussa 2017 veljekset tekivät seuran kanssa kaksivuotiset jatkosopimukset. Kaudella 2017–2018 Vjatšeslav jakoi tehoilla 9+20=29 Amurin sisäisen pistepörssin kolmannen sijan veljensä Vladislavin sekä Oleg Lin kanssa. Kaudella 2018–2019 hän nousi joukkueen varakapteeniksi. Huhtikuussa 2019 Ušeninit tekivät Amurin kanssa vuoden mittaisen jatkosopimukset.
Kaudella 2019–2020 Ušenin teki KHL:n yhden kauden piste-ennätyksensä tehoilla 9+23=32, joilla hän oli Amurin paras syöttäjä ja kolmanneksi paras pistemies. Ušeninin yhdeksästä maalista kolme syntyivät kypärätemppuna runkosarjan päätöskierroksella 26. helmikuuta 2020 Barys Nur-Sultania vastaan. Hänen ensimmäinen osumansa jäi Amurin 5–0-voittoon päättyneen ottelun voittomaaliksi. Ušeninista tuli kaikkien aikojen ensimmäinen seuran kotiareena Platinum Arenalla kypärätempussa onnistunut pelaaja. Kesäkuussa 2020 hän teki veljensä Vladislavin kanssa Amurin kanssa vuoden mittaiset jatkosopimukset. Kesken kauden 2020–2021, joulukuussa 2020 Ušeninit siirtyivät loppukauden kattavilla sopimuksilla Sibir Novosibirskiin.
Kaudeksi 2021–2022 Ušeninit palasivat vuoden mittaisilla sopimuksilla vuoden jälkeen KHL:ään palanneen Admiral Vladivostokin joukkueeseen. Hän oli tehoilla 5+14=19 joukkueen sisäisessä pistepörssissä toisena Libor Šulákin jälkeen, kunnes KHL:n runkosarja päätettiin ennenaikaisesti helmikuussa 2022. Myös Admiralin kauden päätettyä veljekset siirtyivät loppukauden kattavalla sopimuksella SM-liigajoukkue Turun Palloseuraan. He jäivät lopulta kuitenkin kokoonpanon ulkopuolelle ja pelasivat pudotuspeleissä vain yhden ottelun. Ušeninit voittivat kauden päätteeksi SM-hopeaa.
Lokakuussa 2022 Ušeninit palasivat loppukauden 2022–2023 kattavilla sopimuksella VHL-joukkue Molot Permiin (aik. Molot-Prikamje Perm) oltuaan alkukauden ilman sopimusta.